paragraph_text: Ornitologija je grana zoologije koja se bavi pticama (Avis). Ptice su s oko 9000 vrsta vrstama najbogatiji razred kralježnjaka nakon riba. Između ostalih, tu spadaju fiziologija, taksonomija, ekologija i ponašanje (uključivo glasanje i selidbeno ponašanje) ptica. Posebna grana ornitologije je i istraživanje ponašanja i putova ptica selica, na primjer uz pomoć prstenovanja. U novije vrijeme se ornitologija povezuje sa zaštitom ptica, odnosno prirode.